
Ki Sur Jingkvnud Ha Ka Jingim 


Kj Sur Jingkynud Ha Ka Jingim, ki dei ki sur rwai 
myllung, kiba la kyrsoi na ki sap ki phong i Kong Pdianglin 
Phanbuh, ia kaba i la sei pynpaw pyrthei, ban ia sam lang ha 
ngi ki khun Hynniewtrep. Wat lada kane ka jingpyrshang ka 
long tang kum i umpohliew, hynrei ki long kiba sngur khlir 
khlir, kiba shngiam, kiba bang bad ai jingtngen, kiba ngam 
bad tuid sha ki thwei ka sain pyrkhat-ka sain pyrdain, jong ka 
loingbriew ka manbreiw. 


Ki long ki sur kiba kren bad purom-khana ia ka Jingshai 
ka Mynnor, jong ki juk ka Aiom Ksiar ki 'ni ki kong, naduh ba 
la seng ia ka thymmei ka tynrai jongngi ki Hynniewtrep; ki sur 
kiba kren ia ki jinglong bad jingshisha ka Mynta; ki sur kiba ai 
ka sneng ka kraw, khamtam ia ki khun ki pyrsa samla samhoi, 
kiba btin ia ki sha ki thiong jingkyrmen, jong ki lashai 


Ngin ia kit bok kit n/viang ia i Kong Pdiang, ban nym 
shongthait, hynrei ba in nang iai bteng ban pyndonkam ia ki 
sap ba la ai u Nongbuh u Nongthaw, hapdeng ka shait, ka 
koit, ka khiah krat khiah sting. 

Khubiei 


Sumar Sing Sawian, 
Raij' Mawbuh, Umroi, 
Ri Bhoi. 

(6. Nohprah, - 2006) 

Ki kvntien svllok 


Ka long kaei kaei kaba sngewtynnad haduh katta katta 
ba I Kong Pdiangtin Phanbuh I la lah ban thoh poitri kaba in 
sa pynmih pyrthei shen. Kane ka thup poitri ka kyrteng “Ki 
Sur Jingkynud Ha Ka Jingim”. Nyngkong eh nga ai khublei ia 
i ba i la pynpaw la ka jong ka sap ka phong ba kordor ba la ai 
u Blei nongbuh non^haw, ba im shym la tyngkai sohthad 
ban buh tang ha la ka jingmut jingpyrkhat jong i; hynrei i la 
sei madan ia ki ban sam lem ha ngi, kito kiba ieit ban pule 
khamtam lei la ka Jong. Kane ka jingpyrshang ba nyngkong 
Jong i kan long u synfiiang u bynhei sha u sup u thiar Jong ka 
thoh poitri Khasi. 

Ka paw ba i nongthoh i long iba ieit bha la ka tynrai na ki poim 
Jong i hi. I la pynpaw ruh ia ki Jingkyrsoi ba mih na tyllong ka 
dohnud Jong i ha ka Jingtyllun ki shalyntem Jong ka por, la ka 
long ia ka mynnor ne mynta. Kumba don ka Jingong ba “haba 
ka ktien ka im, ka Jaitbynriew ka im”, ka long ka Jingshisha ba 
ngi riTai pynim ia la ka Jaitbynriew na ki kam thoh Jong ngi, la 
ka long ha ka thoh poitri, nobel ne thoh drama. Hooid, i kong 
pdiang i la sdang ban thoh poitri ha la ka Jingsngewthuh jong 
i, ym Ju don ka poitri kaba bha ne kaba sniew. Baroh ka shong 
ha ka Jingnang Jong ngi ban pule bad burom ia kiei kaba ki 
Jingthoh ki thoh. Dei hangta ba ngi lah ban kyntiew ia ka thoh 
ka tar Jong ngi. 

Kyntang waiwot, nga kit bok kit rwiang ia i nongthoh ba in 
nang Yai pyrshang shuh ban pynmih pyrthei sa ia kiwei de kt 
Jingthoh khnang ba litereshor Khasi ruh kan nang heh nang 
far To nang koit nang khiah khnang ba phin long ka Tit khmih 
ia ka Jaitbynriew na ki kam Jong phi. 

Khublei 


Prof. Streamlet Dkhar 

“Casa Pietatis” Golflinks Khlieh Shnong 

Shillong - 1 
29 tarik Taiong, 2008 


2 




‘^Shi Kyntien Ar Kyntien ” 

Kane ka dei ka sien kaba nyngkong ha kaba nga la 
pynmih madan ia ka kot poitri kaba nga ai kyrteng “Ki Sur 
Jingkynud ha ka Jingim". Nga dap da ka jingsngewnguh ia 
kito kiba la ai mynsiem bad pynshlur ia nga ha ka ban 
pynmih madan ia ki jingthoh jongnga. Khamtam ia i Kong 
Hasina Kharbih i ba la pynshlur ia nga ha ka ban thoh. I 
Bah Sumar Sawian i ba la ai ka jing kitbok kitrwiang ia nga 
ban tur shaphrang bad ban nym kynrandien ha ka 
jingpynmih ia ki jingthoh jongnga bad khamtam eh i Dr. 
(Kong) Streamlet Dkhar, i Vice President jong ka All India 
Poet Conference, iba long ma i, i nong plie lynti ia nga. 
Nga kyrmen skhem ba kane ka jingai mynsiem jong ki kan 
btin lynti ha ki jingthoh jongnga 

Khublei Shibun 

Pdiangiin Phanbuh 
Nongthoh 
209, Lower Lachaumiere 
Shillong. 

1. KA lING JINGLONG KHYNNAH. 


Ko. iing jinglong khynnah jong nga. 

Ha jingkynmaw ia pha, long Mawbynna 
Wat la kiwei ki shong ha pha mynta 
Ha mynsiem jong nga. pha don la ka bynta. 

Tang jingkynmaw ieit kan neh kyndong. 

Pha dei ka iing ha kaba nga la shong 
Ha manwei shaphang jong pha nga pyrkhat 
la por jinglong khynnah ba sngewtynnad. 

Kawei-pa-kawei ka kyndong nga kynmaw bha 
Dei ha pha longiing la seng kaba paka 
I Mei-I Pa - bad baroh lang shipara 
Ah; sa shisien kynmaw, por sngewbha. 

Kumba ju long, ha jingim, u bynriew, 

Ki jingsngewsih ha pha ngi la kyntiew 
Ki por jong ummat kthang ka jingim 
Ha pha sngewlem bynta, la ia shim. 

Haduh mynta jingmutdur wan ha nga, 

Kumno ngi pynriam pynbeit ia pha 
Ngi sait bad shut madan khlem salia, 
Sngewsarong haba ikhuid bad thaba. 

Kumno ki mawkyndon jong pha ki kiew 
Shuwa ban rung na lynti laid briew 
Bunsien ki marjan lok baieit ki pyrta 
Nangno ngi khmih mynta shat shynna 

Shano ki jingkhang iit jongpha ki phai? 
Jingkhang-bah shano kamra, sam lyngba 
Hangno kamra baroh ngi sngewtynnad bha 
Dei Yng shet ja ban ia lum Sngap khana 

Ha pha ngi loh jingsneng ba iai sawa, 

Lem jingpyni da ‘tien ieit i Mei i Pa 
Dei ha pha kein jingim briew ka sdang 
Ngi ithuh ia kur, ia kha, ia man 

Te, kumno kein jingkynmaw ieit kin duh? 

Haba ha pha bun jingjia nga ia kynduh. 

Wat la shawei mynta nga shong 
Jingkynmaw ieit ia pha kan neh junom. 

2. “KA LYNGSHOP JONG KA POR” 

Kum ka ‘leilieh kaba thaba ha lyoh uba paw 
Shano mo u slap, wat tang u ‘lap praw? 

Balei ka sngi, kumba dom ka shit kyrang? 

Katba mynsiem, jingpyrkhat longbriew ki pawang. 

Kumno kumne ha ri Khasi-Jaintia jong ngi: 

Ka sang ka ma i kumba la wan prat lynti 
Ym don shuh ka kheift burom kynthei, khynnah 
Naphang ki lyngshop, da ki jingtieng ki tawah. 

Haei ki 'riew pyrkhat’? Haei ki ‘riew pyrdaih? 

Haei ka jingtiplem? Ka la Ieit mo sha u Thien 
Dei mo kane u hyndai u khot ka “Kuli Juk” 

Ta iingshongbriew ruh ka ksam ka kynjut. 

Katba dangiaid ki sngi, jingtynjuh nangwan 
I kumba “nemsniew ka wan ban synran 
Ko Ri Khasi-Jaintia “Ko Ri baieit ki Blei” 

Kumno jingkylli por rhynta, ha dohnud iwei pa iwei 

Ki kynrem ki lyndan ki ai jingbatai, jingkren, 

Tano phin ngeit? hangno keih phin pynskhem? 

Ka shem ha la marwei, tang uta keih u tip 
Ta jingpang dohnud, kumno un kput, un pynlip. 

Baroh baroh ki ong ngi pyrkhat ia ka lawei 
Dei mo ma ngi mynta ban ksan ban khiei? 

Lada haba dang-lung iohi ia jingshyrkhei 
Da kaei keih pynshongdor haba kumtei? 

3. Kl KYNTIEN 


Ki sur ba mih na Shyntur. 
la jinglong briew ka ring dur. 

U Thyliiej ba khlem shyieng 
Padiah Sur ieit ne ka jingsyier 
Wat dur la ka sniew. 

‘Tien jem ‘tien donakor ring briew 
‘Tien khor. tien khlem akor 
La bhabriew duh noh ka dor 

Jingim ha man la u briew 
Da kyntien la kyrdan ka kyntiew 
‘Tien biej, tien pynshoh biej 
Shukor wat ia jait bynriew. 

‘Tien ieit, tien sneng I Mei I Pa. 
Barabor ka lam sha jingbha 
Wat hateng hateng da tien mai, 
Kyntien ha jingim ruh kan rai. 

Ka Sur Kyntien u Blei la ai 
Kumta Sumar bha wat leh kai. 

Da tien ieit pynphriang janai 
Khnang kyrteng, pyrto haduh ia shai 

4. “LA KA JONG’* 


Ko khun Khasi Khara. 

Ba dang bat dustur 

Wat hapdeng bun ki lingkyc i 

3ym klet ia bo bt-h U 'fu. j 

Ka shad ka kmen ba dang la bat, 

Ban nguh i u Bie» ba iah ba pyndap 
Ha shad suk mynsiem ne shad syiem 
Dang iai pyrshang pynphuh pynphieng. 

Shaduh ‘Sohpetbneng paidbah u kiew 
Jaka ki ong, “sdang Khasi bynriew” 

Hangne shim khaw ban eh ka rngiew 
Dih ia ka um da jingdap mynsiem. 

Ko khun khasi Khara wat pait wat pra 
To ia tylli kawei wat nym sakma 
U Khasi, u Pnar, u Bhoi, U War 
Ka juh hi ka thymmei, ngi ia par. 

Ka jait u bynriew' rit paid ngi long 
To ngin ia kynmaw la ka jong kyndon 
Wat jingstad kylleng pyrthei ngi prong 
Barabor sngewsarong ia la ka jong. 

ka riam ka beit ngi don la ka jong 
Ha riam Shad ‘lei yn nai ia ong 
Hangno pyrthei shem kum ka jong ngi 
Khamtam ka riam kynthei, donburom hi. 

Ka kyrdan bynriew ngi da pynshong 
I Bah, i hep, i kong, i Ma ngi ong 
kane burom ha shad hi to puson 
Rangbah ia kynthei ki ker kyndong. 

Ko Para Khasi Khara to sngew to pyni 
Jingsneng tymmen ha khun man ka sngi 
Khnang kin tip ia dustur riti, la jong hi 
Kaba da paka ka don ha ri jong ngi. 

5. “KA BUROM IA LONGKMiE” 

Longbriew manbriew ha pyrthei U Blei la buh 
Kynthei shynrang baroh ar bynriew la ithuh 
Ka juh ka rukom baroh ar, sla pyrthei long bynriew 
Hynrei balei pat pynpher ia kyrdan da u briew 


8 



Dei mo ki ong kynthei briew ka long shi bor 
Namar u Rangkhadar bor pyni jingkordor 
Hynrei iada ngam jylliew bha ha jingpyrkhat, 
la “Ka shibor”, barabor ym don ba lah lait. 

Long-iing longsem ba khia ha longkmie, pynkit 
Balei kein ki Rangbah ba bun ki iaid khap blip 
Katta ruh longkmie kim dei ban shukan weibriew 
Ta jingshem baroh, ha para kynthei to phylliew. 

Da jingpyrkhat lang, longkmie lynti kin shem 
Ha kano ka rukom pat para kynthei, iarap lem, 
Pyrthei mynta ka plie bun ki lad ki lynti 
Jingia-snoh kti, jingsniew yn rat tylli. 

Ngi sngewsarong ban ong “Longkmie Khasi” 
Naduh mynhyndai ia ki Rangbah, ju ai kti 
Ha lyngkha ne ha khaii, ngi tip bad iohi, 

Kumta ma ki, ruh ia kyrdan ki sngewthuh hi. 

Ha kine ki por lei lei ngin nai ia ong, 

Ha kano ka Jait Jingtrei, kynthei kim don 
Katno longkmie man ha ki phang ki paw khmat, 
Hynrei aiu kein kin leh, jingsniew pynduh jait. 

Longkmie barabor dei ma ki ba kham angnud, 
Jingsuk ha ling, ri, pyrthei jingim laitluid 
Ma ki, ki tip bha aiu Iada shong shngaih ym don, 
Longbriew - khynnah, samla, tymmen kin kyllon. 

6. “KI SYRWET JINGPYRKHAT” 

Pyrthei mynta, Jingkylli “kumno kumne” 
la shaiong lut baroh longpa longkmie 
Kaei ka jia, hapoh mynsiem shu lyng-a, 

Shano keift yn wad ia kaei kaba shisha. 

Dei mo ka por ne ka jingleh-bor, 

Bynriew ia hok kim da khein kor. 

Biang shimet, jingpyrkhat barobor, 

Kiwei kin jia, khlem salia, shet shukor. 

Shano kata ba ki ong, “Burom akor Khasi” 

Da jingbymsalia ia bynriew, mih pli, 

La kf^i, kmie, kpa baroh sha kyndong, 
Khamtam ki por samla, por beh rongphong. 

Ka kyntien ia tymmen, ia kro kylla khongpong 
Da ‘tien khlem akor, ki khlei da jingsarong 
Balei keih kumne, long ha jingim u bynriew; 
La dei ban ong, “synshar ka nem-sniew”. 

Ko rympei sneng, mynta, shano pha poi? 
Balei katne ka jingsniew ha ri ka roi 
Ym khein ia tymmen, kynthei, khynnah, 
Naphang, balei katne "Ko por pha tynrah”. 

7. “LUM KUR LUM JAID” 

Jingkyrsiew, buh u hyndai, kyndit bynriew 
Haba Rangbah, longkfii ki sdang kyntiew 
Da jingtrei shitom ia kur ia jaid ban wad 
Ban pynlong ka jingiakynduh bun paid. 

Khnang ba kawei longiing ia kawei kan ithuh 
Wat la heh, rit, duk, riewspah ym ia tynjuh 
namar na ka juh, ka thymmei, baroh ki par 
Kumta ka kur ia jingiatylli kan wanrah. 

Ha Lumkur, khi, iathuh ia jingsdang jong ka 
Khnang naduh khynnah ban nangri bad da, 
Namar u hyndai u duh bad nam ia ka 
Kumta, ngi pat sumar ia kyrteng jong ka. 

Haba laid harum haneng, kum u Khasi, kylli. 
Nyngkong nyngshap ia i Jaid i khong jong phi. 
Da akor baroh jubab, pyni katno ngi sarong, 
la kyntien ba bud dien ia ka kyrteng la jong. 

Sa shisien pyrta “lum kur ba kordor”, da jingkmen 
Hangne ngi ithuh kfii, metnah, para hynmen, 

Da ka akor bad burom, kyntien na iwei sha iwei 
Jingsdang khein kor para Khasi, ban bha ka lawei. 

8. “BABE KYLLA” 

Katba nangVaid ki por, 
ha mynsiem nga sahnud barobor, 
fa kiei kiei, ym shim pyndep, 

Ha jingkynmaw ba kwah ban syrdep. 

Bale!? nga ong halade marwei, 

Dei mo ka por ne dang bieit. 

Ne jingpyrkhat duna lynti plie 
fa bym shym leh, mynta pat babe. 

Jingtieng ne jinglehraih khanglad, 

Hynrei, balei pat, jingsawa wei briew, 
fa kine kiei kiei ngam kwah pynpaw, 

Lynga hapoh mynsiem, ka daw 

“Jynba ngan da pyndep", nga ong, “Mo”, 

'Jingkylla ha ka jingim ngan sah pyrto" 

Ah; Balei, bun sien ngan iai kylli, 

Mynsiem, ka pang, marwei sngewthuh hi! 

9. “JINGBISHNI” 

Ka biah khongrai kylleng ka ‘Ri’ 

Dei mo ki ong ka jingbishni 

Ban bha kiwei ym sngewlah shah 

Pynsniew ia kyrteng, pyrshang thawlad. 

Kum jingbampong ha mynsiem ka shong, 

Ki matpeit hateng ki shad sawdong 
Kumno yn thawlad, ringdur ha weibriew 
Shlip tang ioh lad, jingmut ki dem tliew. 

Ki Ktien khongwaiA kum u jyrmi, 

Da ‘tien thaw pyntuid kum ‘tien lorni’ 

Ksam, piam la kum tyllai ha diengjri 
Sbak pynhap kamon kadiang, tynrai ha kliar. 

U jyrmi ba ksam, kjit jingbam na u dieng 
Ki ai ‘tien ban ngam ha dohnud briew, 

Ban lam sha jingpait jingpra longiing 
Wat haduh ka ri ne jaidbynhew. 

Ha sur kyntien lah ban sngewthuh, 

Jingpun ha mynsiem, khana pynpur, 

Ha shyntur briew ka par suki Jai 
Tad longbriew hangta ka shai kdar. 

Ka kwah palat, ia bor ban tynjuh, 

Jinglong teng teng ym sngewthuh. 

Da kyntien shit ne kyntien ksam, 

Siat pharshi khamtam, tang tur shajan. 

Ah: ko Jingbishni pha del kaei shisha? 

Dei mb mapha ka Jingsniew sdang thikna. 

Ym kheih ba ha iing, paralok ne shi para, 

Pha dei shisha jingpang kaba i kynsha. 

10. “KA JINGSNGEW-NGUH” 

Sa shisien, sa shisien 
Ka Jingsawa na ka shyntur, ka wan 
Ka por ba ka kur, kan iaium lang, 

Ngi ai khublei ia iongkmie, longkhi 
Jingtrei minot bad sani Jong ki. 

la kur shisien shisnem pyniakynduh 
Iwei pa iwei kham sngewjan bad ithuh 
Khamtam kan wanrah Jingieit, teh song 
la kiba shong ha sor bad nongkyndong. 

Teng teng ngi sngew ba ngi long marwei. 
Hynrei kum khun Khasi, ha snieh pyrthei. 

Ngi long kiba donbok shisha, ym dei? 
Namar ngi don ka kur, kdup iwei pa iwei. 

Katba shaphrang ka por ka laid, 

Kumta jingmut jingpyrkhat nangiar 
Wat ha jinglong ba dang khynnah rit 
Da jingialang kur ki sdang ban tip. 

Ta ka hynnin kaba jia, yn-nai ia bat 
Mynta to ia map, longkur to ia sngap 
Ha ka pang, jynjar, shitom to rap to da 
la ka kur ka jaid to wat ai kan sakma. 

Sa shisien, sa shisien ha jingialang ka Kur 
Ha la ka mynsiem to iaroh 
Pyrta ieit meinah, meisan, mama 
Kumjuh ruh ia kyrshan, hynmen, para. 


11. “KA BAM PONG IA JINGIM” 

Kumno jingim u briew ka troin 
Jingong “Ka Jingduk Jingkyrduh” kyntien 
Kane tang ia ka spah hi kam thew, 

Dei ka mynsiem briew kumne ka kdew. 

Ka kwah tynneng, Jingjot ka lam 
Ki kmie ki kpa ia daw dei ban ksam 
Ta khun ia kti, wat ju klet ban kylli 
Jingshem jing-ia-kynduh man ka sngi. 

Lada ym don Jaka shano ban phai 
Samla khamtam ki nangthaw daw 
Sha jot ban poi khlem jingpyrkhat 
Namar ym don ban batai ne sympat. 

Ka juk haba ia u dieng sympat, klet noh 
Khynnah tang ‘tien ieit bad khroh 
La poi ka juk haba tang bakla kren 
Wiak, kumba rung ha shyntur thien. 

la ka kyntien Rangbah, Sngap, ym kwah, 
Namar jingstad thymmai jabieng tawah, 

Ki Sngew Jingsneng jongki men barim, 

La Sngap, Sha lyndet pat, da’ tien tim. 

Ka por ka la kylla, barabor ki ong. 

Hynrei kim tip sha juh hi, poi ka thong, 

Wat ong, wat sngewstad ne sngew sarong. 
Namar riew Rangbah, ia baroh-u la dep prong. 

12. “BALEI SHA” 

Ah: balei sha nga shu lyng-a 
Katba jingmut jingpyrkhat, sawa 
Kaei ban lah teng-teng yn tip bha 
Dei mo ka jinglong marwei, ne, shida. 

Jingeh ha jingim, baroh ia kynduh 
Ha ki lok ki jor kumno yn iathuh 
Baroh jingshem, lok kim salia 
Long pynban kum ki jingwit ne jingthlia 

Ha la marwei la shong pyrkhat bha 
Khamtam ki jingjia ba kham kynsha 
Hangno yn phia, hangno yn ong, 

Marwei iaid khapbrip, kumba sarong. 

Teng teng ha jingjia, tyngkan weibriew 
Hangne lei lei nang eh, hano ban phylliew 
Kumba jinglong briew, sngewkwah phIa 
Teng teng pat ioh shah thuh-khana. 

Jingshem u bynriew ha la ka jingim; 

Lada shem lanot, la sdang shah sin 
Haba shembha, kmen, sngewbha 
Khongwaifi ktien pat thuhkhana. 

Ka jingim u briew ha snieh pyrthei 
Ka pher te shisha uwei na uwei 
Kumno u leh pynjan ha ka jingiadei 
Kane baroh ka shong ha la marwei. 

La katta ruh kum u briew lyng-a 
La kamram ki tip, wan jingkynpha 
Ha jingkynduh, ka por kan batai 
La marwei shisha kein, yn khuslai lei. 

13. “KA SHIM JAID LONGKMIE” 

Ko khun Khasi Khara, dustur u longshuwa 
l-kumba riew mynta kwah pynkylla, 

Ne kane ka thew tang spah, ym ia jaid shisha 
Lada kumta, to khmih bniah ioh babe kylla. 

La ha ka ri, ka leh ia ka bakla, 

Bale! tang khun khadduh ioh bynta, 

La katta, riwar, ym kumne shisha 
la spah iasam hapdeng shipara. 

Ha ri war ym pher khun kynthei, shynrang, 
la bynta ba dei la sam naphang 
Kumta ia dustur kiwei yn nai bud 
la dustur ha la ri, to ia pynpur. 

Hooid; ka spah jong kmie, kpa to iasam 
Kane hapdeng jingiasngewthuh shipara 
Khnang dustur yn ym hap kylla 
Ba la buh la seng u longshuwa. 

Khasi i’u Rangbah u ong “U Khad-ar-bor” 
la kynthei batlot u khot la ‘shibor’ 

Ha iing ka kmie u kpa ki shongdor 
Namar ia ka, shabar kin ym kheih kor. 

Sha iing kynthei, u shynrang u leit barabor, 
Namar iu khia ka wait baroh ki kheifi-kor 
Da burom akor shong kha ki l^iew kor, 

Ym don ba-nud ia u ban leh khlem akor. 

Khyllah jaid bun Khana, sngew barabor, 

Kumno ki kynthei briew ki shah thomor 

Hynrei kumne khana ym don ha ri jong ngi. 

Namar ia jingshyrkhei ym ioh prat lynti. 

Ko Khun Khasi ba dang bat dustur riti, 

Kynmaw aiu longkf^i ha phi, pynkhamti? 

Mynta ki rang phi long khi ha la ri, 

Ha kaba phi baroh, kup burom artylli. 

Kum u Longkpa ha la iing khun, 

Ha iing kur burom la kup kum u khi, 

Uba don la ka bynta ban peit ban ri, 

Ha iing khun ne ha iing kur ruh hi. 

Ha ri ym don ban ong “U khun khlem kpa” 

Niamar ka kur, kin ym ai iathuhkhana, 

La kum bakla para kynthei ia jong hi, 

Ka Jaid ka khong ka kit ka bah tylli. 

Haba phai sha jingshim Jaid Jong ngi 
U Khasi hyndai ym dei bakla, te phi 
Namar haba pynshong dor mynta 
To ngin peit bniah ia puriskam shisha. 

Iathuhkhana shaphang ka NAM. phylla 
U ong, “da Jri da khah, sha bnai", lyngba” 

Hynrei kine baroh khana, long kum pharshi 
U khwai shynreh, kynting mawsan, puh shi lum pyni 

Ko para, wat pyrkhat ia ka Jingpynkylla 
Kaei ba la buh u hyndai ym bakla 
Baroh mynta Jingstad da la khmat iohi, 

Jaid bynriew Khasi, hyndai kin ieng sakhi. 

Sa, shisien ha Jingpyrkhat ngan prong, 

Don mo ka kynthei briew ban ong, 

“Nga ieid ia i kiaw, ym i mei la Jong” 

To pynshong dor ha la marwei 
Ha Jinglong tymmen bad no phin shong 
“I pyrsa kurim he i khun kynthei la Jong?. 


16 



14. “THEI BA DANG SOTTI” 


Hangno don niam ban pynshisha? 
la jinglong sotti shisha ki thei samla 
Dei tang ha shad Khasi, pyrthei haduh mynta 
Ha lympung tang kita, ioh ahim bynta. 

Ka niam ba dang synshar da “kyntien" 
la jing-ia-smai ki dang sheptieng • 

“Ka kyntien" ki khot ia ka “Juban-lak 
Shi kyntien” ka thew ia jinglong briew phak 

Naduh ka riam ka belt Jdng ki, pyni 
Pansngiat ksiar, rupa ha khlieh jong ki 
Jingdeng kordor baroh na iing, ki sei 
Ha shadem pynpur ban phuh ki thei. 

Haba peit bniah shisha, te phi ia ki, 
la Jingsotti, kum syiem ki khein ruh hi 
Wat ki rang-khad-ar bor kin pyni 
la theisoti, shad ker pyllun, da, ia ki. 

Ki ‘mat peit Jong ki shapoh ki dem 
Jingsngewrit, kynthei hangne to shem 
ha khmat u Rangbah, barabor, thei Khasi 
Dei hangne kein burom, pyni ma ki. 

Ki ‘sla Jait ba tuid hin hin ha madan 
Ryngkat ka ksing ka dhah la kjat ki tarn 
Jingkynjai ha jinglong kynthei briew 
Hangne Khasi hyndai, u pynia syrngiem. 

Ko thei Sotti, ka ri Khasi jong ngi, 
la Jinglong sotti. to ri ma phi. 

Tad yn da poi ka por, kaba paka 
Da jing sa-roing ka jaid, iathuhkhana. 

15. “KYNTIEN I MEI” 


Mei, ha sla pyrthei 
Wat phim don shuh, 

Jingkynmaw ieit ia phi 
Ha mynsiem kan ym duh. 

la dur jong phi ha mynsiem, kynmaw 
Tang khapbrip ki khmat, dur thaba, 
Kyrteng ieit jong phi, ka sawa, 

Ha shkor iai sngew, haba briew ki pyrta. 

Mynta haba nga la longkmie hi, 

Katno nga sngewthuh ia Jinglong jong phi, 
Katno ka jingieit jong phi ia nga 
La poi ka por, lah pynshongdor bha. 

Kumba phi ha jingiadei bad nga 
Kin long kum jinghikai lypa 
Kaei jinghikai ba ioh na phi 
Ki juh ki kyntien, ha khun ai pli. 

Don hateng hateng jingsneng jong phi 
Ki por haba nga leh mynthi, 

Ynda ka poi ka por pat ha nga, 

Marwei marwei balei ngan phylla. 

Teng teng nga tip balei, phi dom 
Namar ia kyntien jong phi, pynpu-lom 
Phi mai ph.i khroh, hikai ia nga 
Khnang na jingsniew ban lait shisha. 

Ki kyntien sneng, ki kyntien pyni jong phi, 
Ha nga pat long kumba ioh nongkynti 
Ki juh ki kyntien ba phi ong ia nga 
Mynta ka juh ha ki khun, nga pynsawa. 

Ki kyntien jong phi Mei, kiba shong sbai, 
Wat ma nga hi dalade ngam nang batai, 
Katba nang iaid ki por; barabor 
Ki kyntien jong phi ha nga long lyngkor. 

Wat haduh mynta, ka khiieh la lieh 
Jingong jong phi, ym lah buhrieh, 

Baroh kyntien jingbatai ba janai. 

Ha jingim jong nga ngan iai kynmaw. 

Kyntien jong phi nga iai kynmaw 
“Wat bishni, “Wat shun iano iano" 

“Da jingieit to siang, khnang hapdeng jingeh 
Baroh ki lok ki jor kin rap kin beh 

Kham bun shuh shuh kyntien jong phi, 
“Khun, ka spah ngam don ban ai ia phi; 
'Kawei ka “Waitlam ha kti, to shut phyrnai," 
Lyngba jingpule longbynriew to Pynjanai. 

16. “JINGIM KI KHYNNAH” 

Kum ki syntiew baphuh ha pyrthei 
Ki khynnah rit ki long ha la rympei 
Ki kmie ki kpa barobpr angnud shisha 
Kum ki khlur ha sla pyrthei kin thaba. 

Hynrei jingjia ha pyrthei mynta 
Imat phuh smarkhie na ki ka jah 
Jingthngan, jingkhriat, ban hap shah 
Ha jmglong khynnah ki ud ki pah. 

Balei kein riew rangbah khlem salia 
Jing sngewbha, nam, spah, iapait, iapra. 

Da jingleh hapdeng para ma ki, 

Jynjar hap shop ha khynnah bapli. 

Ale, ko paralok to snoh kti lang 
Lynti jingbha ngin mait shaphrang 
Ba ka lawei jong khynnah kan bha 
Khnang jinsuk, jingshngaih kan wan rah. 

17. “Kl KAM TREI HI” 


Naduh dangrit ia ngi la hikai 
“Jingstad”, ki ong del ban tip tynrai 
ABKD ki phah sdang ia ban pule, 

‘Jingstad’ ka dei ia jaidbynriew ban kiew. 

I mei i pa katno ki trei shitom bha 
Khnang ki khun leit skul tista 
Hynrei don na ngi ia lad leh kumwei, 
la jingpule khlem pyrkhat, pynsep ei. 

Hooid, ynda la rangbah babe kylla 
Namar bym ngeit, ia ktien i mei i pa 
Wat ai kum kane haba don sap pat kan sapa 
Pyntrei ia jingmut khnang ban lah pynpaw. 

Jingminot thop ha la ka jong ka kam, 

Jingim ha pyrthei ruh laid shaphrang 
Kumta ban nym pynsep ei jingai u Blei 
Ha kaba pule ne ka kam ba trei. 

Ko lok, ka juk ha kine ki por mynta 
Jingstad donkam ho!, da sngewthuh bha 
Haba jingstad la biang, la ioh shisha, 

Wat nym khmih eh, ioh tang kam sorkar. 

Jabieng ban biang, U Trai kynrad u la ai 
To pyndonkam ia ‘ta Jingstad ban pynshai 
Namar bun ki kam ban leh dala-de hi 
Kum ban trei Janai, da la ki jong ki kti”. 

Ki Kharkhana barit ha la ri, to sdang, 

Nangne keih kan plie lad, kiew shaphrang 
Pyni burom ia sap aiu ha phi ka don 
Ba jaidbynriew Khasi ruh kan sngewsarong. 

Ki ri ka pyrthei kiba ricwspah bha 
Kine ki don bun jait ki Kharkhana 
Te balei keih ha ri jong ngi kumne 
Ym don lad mo ia kharkhana ban plie?. 

Ko khun samla ka ri, phi kiba dang khie 
To ia pyrshang na baht shaphrang to kiew. 
Khnang ba ka jaitbynriew jong ngi ruh kan paw 
Wat la shisha ha ri India, ngi long ki rit paid. 

Sa shisien, sa shisien ngan pynsawa 
Ko khun ka ri khamtam kiba dang samla 
Balei ngin iaroh ia kaei ka jong kiwei 
Ha ri Jong ngi, don ki sap phylla ai u Blei. 

18. “KA SHNONG I PA” 

Ko Sheila, ka shnong i Pa, 

Ka shnong kaba shong I Meikha; 

Shisien shisnem ngi wan sha pha 
Ban wan Jngoh ia i mei Jong i pa. 

Ha Jingkhang iing, Mei-kha ngi nguh, 
Jingkyrkhu na ki, ngim Ju duh, 

Janmiet ki sdang pyrta briew, 
namar la wan ki khun ki ksiew. 

Ha ka por bam Ja, nga kynmaw bha 
U Khaw dung hi, dohkha na wah 
U Thiong nar u iai sawa 
Ta dung kwai bad iathuhkhana. 

Ha ki por mynshuwa ba dang khynnah 
Dang laid da kjat shaduh shnong i pa, 

Naduh Mawmiuh, ngi Ju tip bha, 

Katno mawjam ki kJat ha maw kin pda. 

Lyngba ki khlaw, lyngba synrangmaw, 

Bynta ba hap kiew haduh ban da par 
Ha teng ba hap hiar, sngewkum ban swai 
Ki kjat la khynniuh, la kum u lap praw. 

Haba dei leit ha por slap, yn nai ia ong 
Namar lynti da maw, kum lynti shnong 

Lada bakla laid, syntuid kum ha wah 
La katta ruh rkhie, namar ba dang khynnah. 

Ki nongkit nong bad jingkit ba khia 
U soh u pai, la tyrpat ba la thep ha ki kriah 
Ki mareh than thar bad ka rwai ka siaw 
Ka lynti kumba siang rang mareh thiaw thiaw 

Ah: kite ki por mynshuwa, ki por iaid kjat, 
Baroh shipara ha lynti ia pyrta, ia ap 
La suki iwei, ngim ju ieh noh 
Ha kite ki por tieng menshohnoh. 

Tad poi ha jaka ba don um lei lei 
Hangta la pynkloi jasong ban ia sei 
Katno ka muja shano pat mynta, 

Ah; sa shisien nga kynmaw jasong sla. 

Tiak Shu poi ha shyngiar shnong, 

Ani katno mynsiem ka sngewsarong, 

Ba kat kita ki lum ki them la prong 
Ban poi sha iing i ‘Meikha* la Jong. 

Ha shnong jingsawa ka wah ka wan 
Kum ka sur Jingrwai ia dohnud ka tan, 

Mynmiet jingsawa kumba kynoi thiah 
Ba la thait, ym tip briew, halor u shylliah. 

Mynta bynriew ri War ki donbok bha, 

La don surok kali, la jan sha ka, 

Marwei nga pyrkhat, ki duh noh pat 
la jingsngewbha ha ki por iaid kjat. 

Mynta i Pa ruh ha pyrthei im don shuh 
I meikha, i kha bad pakhynnah ngi la duh 
Ka por ka nang iaid, jingiong rangbah nangtur, 
Tang long noh khana tang, ha ki khun pynpur. 

19. “KA POITRI” 


Ka Poitri, ha jingim jong nga, 

Ka del jingthoh ba ngan pynsawa 
Kaei kaba don hapoh jong nga, 

Sha kiwei nga kwah ban phia 
Bunsien marwei nga sngewpisa 
Kin pdiang mo ia kyntien ha ka. 

Haba khulom thoh ha kot sada 
Kum Mawkynroh, ngan tei ia ka 
Na kawei ka bynta shawei pat 
Ha ka sur poitri, pyrshang pynhap 
Ki jingpyrkhat ba thnam ha Jabieng 
Da khulom un siang bad bud dien 
Wat la ki long tang ki jingsneng 
Ha Jingshem kyrmen kin ai jingtngen 

20. “KI KHUN KHLEM U KPA” 

Katba dangrit, ba pli kim sngewthuh bha 
Tad sha skul ki sdang ban leit mynta 
Haba iohi ia ki kmie ki kpa jong kiwei 
Ki sngew myllung namar dong tang i mei 

Katba da sdang sngewthuh jinglong jong ki 
Ki dei ki khun khlem u kpa ruh hi 
Ha la marwei ha la ki jingpyrkhat 
Kaei kaba jia, kim kwah tip palat. 

Haba ki peit ia la ki paralok 
Ha ia manwei ki ong, “Oh: kiba donbok 
La thoh te ia ngi ban im khlem kpa 
Kumta ka jingim ngi dei ban phikir bha. 

Lada duh lut ia jinghikai ba ai u Rangbah 
Namar ki tip kum riew kynthei kam lah 
Khamtam ia khun shynrang, ha jingialehkai 
Jingshem jong u ha jngim, kumno ia kiwei batai. 



Hynrei jinglong shynrang jongka kin bud 
la riat ia ram kum ka, kin tur 
Wat ha tyrpeng ka khia, ka jingkit 
Hynrei khmat samrkhie ia ki kam lip. 

Jinghikai, jingsneng kmie hap, sngap bha 
Namar ki tip, bakla, shah sin “khun khiem kpa” 
La katta ruh jingim kumba kmie ka pyni 
Man ka sngi, U Blei na jrong un lam lynti. 

21. “NONGHIKAI SKUL” 

Ha skul kaba la rim bha, i Nonghikai 
la ka kyrta yn nai ia batai 
Hapdeng ki khynnah i ieng lyngngai 
Jingphuh samrkhie ha khmat ki paw. 

Teng teng kum khynnah rit i leh 
Bad iaiehkai bunsien im treh. 

La katta ruh ki kjat ki kti ki sting 
Haba ia mareh ne leh mawkynting. 

Ka khmat jong i ka phuh, kum samla hi 
I mat jingiadei tang bad khynnah man ka sngi 
Lada khynnah haba ki leh runar, te phi 
I ong ‘Map” namar ki dei khynnah rit bapli. 

Hateng hateng khynnah ki leh runar palat, 

I sneng, i mai wat haduh ban da sympat, 

Don napdeng ki kmie ki kpa ki la sngewsih 
Ka kyntien ka mih, ‘‘bale! nonghikai k! ktah kti? 

Katno kum nonghikai jingieit jong i i ai 
Hynrei mano kein jingleh jong i, yn batai 
Lait tang ki khynnah skul hi keifi 
Ynda jingstad, jinglong rangbah ki shem. 

Bun bun snem ha kam hikai, i don 
Mano ban tip ia jingtrei, ba i leh shitom 
Ban hikai ia kot bad akor ba kin tip 
Khnang ba jingim ki khynnah, iawei kin bit. 

la Nonghikai skul barobor ngi klet noh 
Jingstad del na ki ngi sdang ban ioh 
Hynrei ha jinglong Rangbah baroh ngi klet. 
Ngi sngew dalade hi ngi long sahep. 

22. "DA PYRKHAT BHA” 

Kaei kaei haba khlem pyrkhat bha 
Khamtam ki por dang biang ne samla 
Kumta ha ka por jinglong tymmen 
Bunsien ngim lah shah te ngi khyllem. 

Shano keih yn phai haba la dier ka por, 

Tang hapoh jingpyrkhat, ummat ki tior 
Wei la bakla ha Jingim, sdang sngewthuh. 
Hynrei marwei, tip, por ym don shuh. 

Ha por samla baroh ki jun ong, “Tang ma nga” 
Lada ka kam ka Jam lei biang thikna, 
Khamtam shynrang briew, ong, “Yn salia lei” 
“Ha shongkha, bakla hi, ym dei” 

Ynda la dier, khun surok kynduh, 

Haba ki donkam iau, burom bad ithuh, 

Tang ioh ia kaei kaba mynsiem ki kwah 
Wat kyntien sneng Jong u laid pynlah. 

Lada bakla lei ka kren, ktien ki ong, 

“Katba ngi dang rit, shano phi don”? 

Mynta la tymmen, u syngkai, u la kdor, 

Haba kumne Jingim, kumno pynshongdor? 

Kum ki, Jingsneng to pyrkhat hi 
laid da kaba belt ban suk hi, ma phi, 

Kynmaw, ho Rang: katba dang don ka bor 
Jinglong kum u Rangbah to da khein kor. 

Lada pyni Jingieit ia khun ia kti, 

Katta ka Juh, burom phin ioh hi na ki 
Hyndai u ong, “Nongkylliang" siewdor 
Lada bynriew im da burom bad ka akor. 

Ko Rangbah Khasi, burom la pynkup ia phi 
Ki kur. ki kha ha Rangbah ki shaniah tylii, 
Haba iada ia ki akor basniew phi pyni 
Tip hi bait ka kur, ka kha ia phi kin kynahi isih. 

Jingim u bynriew baroh hangne ha pyrthei 
Ki jingleh jingkam jong phi baroh wat pynsepei 
Barobor ia kur ia kha to pynshong dor 
Kumta ki lok ki jor, ki kur ki kha iaphi, hiewkor. 

23. "JINGLONG KHYNNAH” 

Ha jingiaid jong ki por, ki samoi 
Jinglong khynnah ha jingkynmaw kyrsoi 
Ha iing la jong: hynmen bad para 
Kumta hapoh jingsynshar i mei i pa. 

Dang step na jingthiah tang shu khie, 

Ka ding ban sliew, ka sha ban tiew 
Nangta pynkloi ia para ban kyrsiew. 

Kumne ia iwei pa iwei ba don ha iing. 

Wut, wut, ngi sar iing bad sait, 

Katno ngi pynkloi khiem shongthait, 

Tad dei sa ka por bam ja, lei lei 
Hangta jingkang jong ngi, shlei. 

Ynda ka bam la dep, hap pat ka khlieng, 

Ta baroh ki pliang bamja bad khiew, 

La poi ka por shut iing, ha por shuti. 

Hapdeng shi para ia mat, namar pali. 

Ha por skul te, bon. kam la shu ieh, 

Np.'nar sha sku! ia ky'kie:!, 

Ha Ka por shuli to baroh -.'sgevvaha hi 
Namar ioh ban iate*"<'.ai baroh shi sngt. 

Ha jingthiah pat sdang iathuhkhana, 

Ya ka ban shem ne iohsngew pYiyila 

Sdang sa ka risa, hynrei imei i pa 
Na ka jingthait jong ki sdang pyrta. 

Jingim shida, ym kum por mynta, 

Haba tang ha TV. ia por pynsyrwa, 

Ka khmat jong ki naduh khynnah ht, 

Baroh ngi iohi, tip, sdang deng lit. 

Shano khana ne jingia syllok shipara, 

Ban trei ka iing ruh ki saiia shisha 
Ki kmie ki kpa pynsuk ia ki katta katta 
Namar ki ong ba kin khreh kot bha. 

Mynta ki por ha man ki iing, ngi shem 
Ki kmie ki kpa hangno por Jong ki kein? 
la ia Jingim tur kyileng, itieng 
Namar ia ki khun pynshong kum ki Syiem. 

Ah! ha Jingtong briew katno ka kylia, 

Dei mo ka daw ki kmie ki kpa ? 

Hynrei ki khun ruh ki dei ban sngewthuh 
Ta kmie, ia kpa ki dei ban sngewnguh. 

24. "U LYOH lONG” 

Kaei kane sha-ba Jingim ka kmie 
Sngewstai marwei bad kum babe 
Wow! Kyndit ki iathuh khubor Jingjia 
la met lynshop ha tyrpeng ki wanrah 
Synran lang ki iok bad byliai u paidbah. 

Baroh ia met Jong u ki ker sawdong 
Ki kren aiu Jabieng Jong ka kam iait ong 
Ki kyntien sngewiem baroh ki kren pynpaw 
Ka kmie te Junom kala duh ia u khun khynraw. 

Ha marwei ka kynud “kum kaei kane khun”, ka pyrta 
Tang longkmie kein ki tip kumno dohnud ka pait ka pra 
Baroh ki Jingpyntngen ki per bad her sakma suda 
la por ym sngewthuh aiu ka Jia ne kaei ka Jingshisha? 

Dei hangne kein wan lyoh long ha jingim u paw 
Sa tang ummat kthang ba jaw kum ki’lap praw 
Kan iaineh ha jingim jong ka man ba kynmaw 
‘la u khun ba la kha’ jingiap kala wan shaw. 

Jingkynmaw ka kmie ba pun ka kmie ba kha 
la u khun naduh pneh haduh jinglong samla 
Tang marwei kein ka ong ‘ah-pyrthei nylla 
Kumno kumne shu kut jingim u khun jong nga’. 

25. “KA ‘ER LONGBYNRIEW” 

Long bynhew ha sla pyrthei ngi iawan 
Na la longkmie i jaid i khong ngi ia tan 
Ban ithuh i kur i jaid la ka jong 
Kumta longkmie long kni ia Lumkur pynlong. 

Kum ka diengbah ngin ieng, wat bun jingkylla 
Ka ru kom dustur Khasi pnar pynneh paka, 
la jaid ia khong ngi pynshong, ri kyndong 
Khnang nongwei nongar ki ym nud ban thorn. 

To kynmaw barabor ia jaid da thoh Shai kdar 
Ngim dei kyllai kum jyrmi ne Sai tyllai 
Hei ho ioh lam sha lynti ka sang ka ma, 

Kumta ko para to kylli pyrthei ban tip thikna. 

Katno Sngewsarong ba mynta ki kur la jong, 

Ki khot sngewbha sha ka shong kiba ki shong, 

Kane pyni katno ka kur ka jaid ka iar. 

Katno ka khubor lum kur ha ri ka par 

Ka Khein Kur ha ri Khasi pnar jongngi, 

Na longkmie ngi shim haduh mynta ki sngi. 

Kumta ka jaid ngi dei ban kynmaw bha, 

Namar kane pynsngewthuh ia jingdei kur paka. 

Para kur te ngin la Kynmaw lano lano, 

Ban burom, kren ia mei nah, Mei san, ki kni ho, 

Wat la ym ithuh, ha Lum Kur, ngi kynduh te. 

Pyrshang kren, pyrthew, nangne, jingithuh.hi kan plie. 


28 



Ka 'mat phuh samrkhie, to phong barabor, 

Ym tang ia Kur, wat ia ki lok ki jor. 

Ka Sur ieit na shyntur man ka por to pynmih 
Nangne kein jinsngew jan phi ioh diang hi. 

Kumno ngin klet ai khublei ia long kmie long kni jong ngi 
Haba man ka.snem pynphuh, pynshit rhem, wad lynti 
Ban teh song ia long kur, jing jan ban wan rah 
Khubor lyngba tyndong skhor por mynta, ki phah 

Ko kni, meinah, meisan, hymmen, para Sha lum kur ba wan. 
Khubor Jing-ia-lang ha ki wei to long kum nonglam phang 
Khnang ba ha u wei pat u snem, da Jingkyrmen 
Ba baroh baroh kin wan, Jinglum kan san kan skhem. 

26. “I ‘MAT P EIT” 

I 'mat p eit bynriew, U Blei la ai, 

I'a jingshai jingdum ban iai rai, 
fa jingshisha dei i bynriew pyntlp, 

Jing ithuh para briew, duh, tang lip. 

Ha-teng ha-teng i lah Shet Shukor! 

Namar pyn-ia-pher, I tiot ka bor. 
fa jing pyrkhat, jingrai ha ka mynsiem 
f kum, i dei, ba donbor kum-i-Syiem. 

Haba bynriew, i tIot ka jingpyrkhat, 

Ta let ia lait i shim bor thrat thrat, 

Sha jing jot long briew ruh, teng i lam, 

“Khmat shet Shukor" Ym shemphang 

Ha ka jingdom, ha-i-, lah ban puson, 

Wat la jingieit-i-pyni la ka dong, 

Ha jingbishni-i-shad sawdong, 

Ha ka meng-i-pyni ruh ia la ka rong. 

Baroh, Baroh ia-i- Ki Sumar bha, 

Tang Shu tiot ka bor, ani Sngew pisa, 

Namar jingim briew baroh shisha 
Ka shong ka-i- pyni ia ka kyrta. 

Ha jinglong briew ia-i- dei sumar bha 
Naduh jinglong khynnah haduh heh ‘rta 
Tad tiot ne lip jing trei kam Jong-i- 
Wat ai lad jingong “u ne ka briew ba pli” 

27. “PYRTHEI MYNTA” 

Ko Kmie, ko Kpa to sumar bha, 
la khun ba dangrit ne khun samla, 

Pyrthei la kylla, jinglong u bynriew, 

Kat sha ba phai dap tang ka jingsniew. 

Ka juk aiu sha ba kum kane, 

Kaba ia khynthei, shynrang khynnah ki die, 

Ym tip shuh shaei, ia lam ia ki, 

Khamtam na nongkyndong sha sor, te phi. 

Don kiba ong, kam runar la hikai ia ki, 

Wat ia met jongki, kam khlem akor die ruh hi, 

Don pat ia ki tiar ba don ha ka met, ba ai jingim, 
Khlem salia da tari la pruid, bad khlem kein, la shim. 

Ka pyrthei stad, ha kaba jingsniew bun ki lam, 

Teng teng ha jingdie dawai pynbuaid, teh lakam, 

Kim lah ban phet na ki lano lano, te, 

Namar jingbyrngem bad jingtieng ruh de. 

Ha ki kut jongki, hongap buh ma ki, 
la ki khynnah, ki samla kynthei kum ba teh kynjri, 
Shano kein yn kyang, shano kin pyrta jingiarap, 
Haba ha ka pap, ia ki mano kein ban pyllait. 

Ki jingud, jingkyang jongki, ia kum ka dujok. 

La katta ruh nong-leh-kam sniew ki mutlop, 

Na bynta u sbai sha ka jingriewspah, 

Ki briew ia mynsiem briew ki iai rahah. 

Jingsneng ka wan ban kyntu ia phi, baroh, 

Khamtam ia kito kiba hap kyndoi ja kpoh 
Wat biej, wat kham kwah tymeng, ho para 
loh poi pynban sha ki jylli ki kam thala 

Ka jingim ba shyrkhei hangne ha ka pyrthei 
Ka por haba ka jingkwah spah ka nang jyllei, 
la bynriew ym keih, wat sha jingiap, duh ei, 

Tang biang ka pla, khlem salia phon ia kiwei! 

Sa shisien jingsneng pat ia phi kiba la Rangbah 
To iarap lem, haba phi i ia ki kynllung, khynnah, 
Wat ai ba-riew-sniew ia ki kin ioh ktah, 

Khnang jingim Jongki ha pyrthei kan bha kan sah. 

To rap to kdup, ka jingsawa to iai btah, 

Ha tyndong skhor ia ki kyntien sneng to pah, 

Ba ha ka por khamtam jinglong samla lei lei, 
Khnang jingim jong ki ha pyrthei kan ym sepei. 

Wat la trei kam baht, jingioh la ka duna, 

Ko lok jinghikai to pynpur to pynbna, 

Jingim ba shida ban pyrto ha lawei, 

Kamai ia ka hok katba dangim ha pyrthei. 

